kardosdrur/scandi-wiki huggingface dataset:
Fredrikke Qvam

Fredrikke Marie Qvam, født Gram (født 31. maj 1843, død 10. september 1938) var en norsk forkæmper for kvindesagen. Qvam stod i en lang årrække som en af de ledende kræfter for kvindesagen i Norge.

Liv og virke 
I 1865 blev gift med Ole Anton Qvam.

Qvam tog initiativet til og var forperson i Norske kvinders sanitetsforening fra dens stiftelse den 26. februar 1896. Hun udfoldede en storartet organisatorisk virksomhed, som vandt stor anerkendelse - særligt efter foreningen i 1901 optog arbejdet for tuberkulosesagen. 

Qvam kæmpede for kvinders stemmeret - først i kvindestemmeretsforeningen og siden i landskvindestemmeretsforeningen, som hun var med til at stifte og var forperson for siden 1898.

I perioden 1899-1903 var hun forperson i Norsk kvindesagsforening og anførte den skandinaviske kvindekongres i 1902. Under hendes ledelse oprettede foreningen sin fagskole i huslig økonomi.

Qvam var ligeledes forperson i Norsk nationalkomité til modarbejdelse af hvid slavehandel samt viceforperson i Norske kvinders nationalråd.

Kilder

Eksterne henvisninger 

Kvinderetsforkæmpere
Foreningsformænd fra Norge
Nordmænd i 1800-tallet
Nordmænd i 1900-tallet
Personer fra Trondheim
Goldschmidt

Goldschmidt er et jødisk efternavn, der henviser til blandt andre:

 Lars Goldschmidt
 Levin Goldschmidt
 Meïr Aron Goldschmidt
 Moritz Goldschmidt
 Per Bentzon Goldschmidt
 Verner Goldschmidt
 Henrik Chaim Goldschmidt

Andet 

 Goldschmidt (månekrater) - et nedslagskrater på Månen
Rune Poulsen (håndboldspiller)

Rune Poulsen (født 11. juni 1986) er en dansk håndboldspiller, der spiller for H43 Lund i Sverige. Han har tidligere spillet for håndboldligaholdene fra TMS Ringsted, Skanderborg Håndbold og FIF.

Rune Poulsen spillede i sine ungdomsår adskillige kampe for de danske ungdomslandshold.

Rune Poulsen er CEO og Founder af Huuray ApS, som han startede i 2012. Virksomheden sælger digitale gavekort for kendte brands i Skandinavien, og i Danmark under navnet www.sendentanke.dk.

Referencer

Kilder
Spillerinfo TMS Ringsted

Håndboldspillere fra Danmark
Vi bli'r i familien

Vi bli'r i familien (original titel:Party of Five) er en amerikansk dramaserie, som blev sendt fra 12. september, 1994, indtil 3. maj, 2000. Serien blev sendt på Fox og i Danmark på TV2.

Serien handler om 5 søskende der forsøger at holde familien samlet efter at deres forældre, på tragisk vis, er blevet slået ihjel af en spritbilist. Serien foregår i San Francisco, USA.

Medvirkende 
Matthew Fox kendt fra tv-serien Lost
Jennifer Love Hewitt kendt fra film som The Tuxedo 
Lacey Chabert kendt fra fx Mean Girls og Ghosts of Girlfriends Past

Amerikanske tv-serier fra 1990'erne
Amerikanske tv-serier fra 2000'erne
Ungdomsserier fra USA
Tv-programmer fra Fox Broadcasting Company
Musée d'Art Moderne de la ville de Paris

Musée d'Art moderne de la Ville de Paris (i daglig tale MAM Ville de Paris) er et fransk museum for
nutidskunst beliggende i Paris.

Museet er beliggende i palais de Tokyo, der blev opført til Verdensudstillingen i 1937. Museet blev indviet i 1961
og indeholder mere end 8.000 værker, der illustrerer forskellige kunstretninger i det 20. århundrede.

Eksterne henvisninger 
 

Art Moderne de la ville de Paris
Volkswagen Type 1

KdF Wagen

Den 22. juni 1934 modtog Ferdinand Porsche en udviklingsaftale fra Reichsverband der Deutschen Automobilindustrie til prototyper af en økonomisk og overkommelig bil, efter at Adolf Hitler havde påbegyndt opførelsen af en 24-årig international motorshow i Berlin billige biler til den tyske befolkning, havde en Volkswagen krævet. Officielt, udtrykket var Volkswagen ved KdF-Wagen. I slutningen af 1938 blev der produceret en række præproduktionsbiler, der blev brugt som demonstrationsbiler og udstillet på udstillinger, men blev ikke leveret til kunder. Den specielt bygget Volkswagen-fabrik var først færdig i krigen.

VW Beetle

The New York Times havde den 3. juli 1938 i en artikel, der muligvis kunne være første gang, at det engelske navn Beetle bliver brugt.

- New York Times, juli 1938 

Efter bilen i begyndelsen af 1950'erne med voksende succes i USA blev eksporteret og blive populær som en overkommelig, økonomisk og robust brug bil nationaliseret der den spottende intentioner kærligt tilnavnet Beetle Bug eller tilsvarende én.  I Tyskland navnet Beetle i 1500 først begyndte at skelne det fra 1961 offentliggjort dørs model VW (intern type 3 kaldes) generelt ved. Kun i den sidste halvdel af 1960'erne, tog VW-koncernen over nu populær i Tyskland opkaldt efter sine reklamekampagner. Hvis du sagde i 1960, kører du en VW, alle var klar over, at type 1 var meningen; fordi Volkswagen anlægget byggede undtagen van / bus (Type 2) ingen anden model.

Internationalt navnet Beetle er også almindeligt, såsom den engelsktalende Beetle eller sjældne bug Kever (hollandsk: bille), Coccinelle (Fr:. Ladybug) Maggiolino (ital:. Bille), Buba (serbokroatisk: biller) Bogár ( Ungarsk) og escarabajo (spansk). Volkswagen AG overtog i mange lande, den respektive betegnelse som officiel modelnavn.

VW Beetle har også flere kælenavne, i Tyskland, for eksempel, bold eller Humpback Porsche, Sverige Bubbla (dt:. Blære), i Den Dominikanske Republik Cepillo (dt:. Pensel) og i Brasilien og Uruguay kaldes i umindelige tider fusca. I Bolivia han Peta er i Polen Garbuz (dt:. Den pukkelryggede), Tyrkiet Kaplumbağa (dt: skildpadde). Efter alt, er han i Mexico Vocho (formentlig fra Volkswagen afledt) kaldes. Populariteten af bilen og i 1968 ved at bære Disney -producerede live-action-komedie The Love Bug i deres follow-film i 1970'erne og 2000'erne. Bilen var der - i sort og hvid skive - startnummeret 53.

Eksterne henvisninger 

Type 1
Biler introduceret i 1938
Biler fra 1930'erne
Biler fra 1940'erne
Biler fra 1950'erne
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Baghjulstrukne biler
Biler med hækmotor
Diethylether

Diethylether eller diætylæter er en æter, altså et organisk stof med formlen . Diethylether bliver traditionelt brugt som et opløsningsmiddel til f.eks. plasticfremstilling, da ætere sjældent reagerer med andre forbindelser. Samtidig er det et kendt bedøvelsesmiddel, som især er blevet brugt som narkotika i det 20. og 19. århundrede. I dag er det dog blevet trængt tilbage som narkotika af andre ætere, da det kan forsage kvalme og opkast.

Fysiske egenskaber 
Diethylether er som andre ætere meget brandbar. Diethylether er en farveløs væske, der har et kogepunkt ved 34.6 °C. Stoffet er flygtigt og har på den måde gjort det let at indånde som bedøvelsesmiddel. Diethylether er let at genkende pga. den karakteristiske lugt.

Kilder 
http://www.grifo.dk/narko_db.php?id=535

Se også 
Organisk kemi
Dimetylæter
Alkohol (stofklasse)

Ethere
Musée d'art contemporain de Bordeaux

Musée d'art contemporain de Bordeaux er et museum for nutidskunst beliggende i den franske by
Bordeaux. Museet er oprettet i 1973 under navnet CAPC Centre d’arts plastiques contemporains (Center for nutidskunst).

Samlingen består af omkring 1.300 værker af 189 kunstnere og dækker primært anden halvdel af det 20. århundrede.

Eksterne henvisninger 
 

Museer i Bordeaux
Museer etableret i 1973
Iéna (metrostation)

Iéna er en station på metronettet i Paris. Stationen ligger på metrolinje 9.

I nærheden 
 Musée d'Art Moderne de la ville de Paris
 Musée Guimet

Eksterne henvisninger 

Metrostationer i 16. arrondissement
Paris Metrolinje 9
Cupertino

Cupertino er en by i Santa Clara County, Californien, USA, med 60.000 indbyggere. Byen betragtes som en del af Silicon Valley og er også kendt for at huse computergiganten Apple. I 2012 fik Apple tilladelse til at bygge sit nye hovedkvarter i byen. Bygningen huser omkring 14.000 ansatte, og ifølge Apples CEO Tim Cook vil det blive den grønneste bygning på jorden.

Eksterne henvisninger 

 cupertino.org, officielt website

Noter 

Byer i Californien
Behnke

Behnke er et tysk efternavn. Der er pr. 2020 114 danskere, der bærer dette efternavn.

 Kim Behnke
 Tom Behnke

Referencer 

Tyske efternavne
Alfa Laval

Alfa Laval AB () (før 1993 Alfa-Laval, med bindestreg) er en verdensledende producent af pumper, ventiler, varmevekslere og separatorer. Virksomheden havde i 2010 en omsætning på 24,72 mia. svenske kroner og 12.620 medarbejdere.

Alfa Laval har sit hovedsæde og varmevekslerproduktion i Lund. Virksomheden har også et stort kontor i Tumba i Botkyrka kommun. Udover fabrikkerne i Sverige så har Alfa Laval også fabrikker og udviklingsafdelinger i bl.a. Danmark, Frankrig, Finland, Holland, Belgien, Storbritannien, USA, Indien, Italien, Polen, Brasilien og Kina.

Historie 
Virksomheden blev grundlagt i 1883 af Gustaf de Laval og Oscar Lamm, Jr. under navnet AB Separator men siden 1878 har Oscar Lamm, Jr. solgt separatorer udviklet af Gustaf de Laval i sin maskinforretning. Gennem de første år var Oscar Lamm, Jr. både bestyrelsesformand og administrerende direktør men efter et skisma med Gustaf de Laval forlod han firmaet i 1886. Året efter i 1887 blev John Bernström ansat som administrerende direktør, en post han beholdt indtil 1911. 
I 1963 skiftede AB Separator navn til Alfa-Laval AB. Selskabet var noteret på Stockholmsbörsen indtil 1991 da det blev opkøbt af Tetra Pak. I forbindelse med opkøbet i 1991 blev Alfa Laval Agri, der producerer udstyr til mælkeproducenter, fraspaltet Alfa Laval. Da Alfa Laval igen blev frasolgt Tetra Pak blev Alfa Laval Agri bibeholdt og omdøbt DeLaval efter firmaets grundlægger. I 2002 blev selskabet børsnoteret på ny.

Alfa Laval i Danmark 
I Danmark er Alfa Laval  repræsenteret gennem Alfa Laval Aalborg (kedelteknologi), Alfa Laval Copenhagen (dekantercentrifuger), Alfa Laval Kolding (flowteknisk udstyr), Alfa Laval Nakskov (membranfiltrering), Alfa Laval Nordic (salg og service) og Alfa Laval Tank Equipment (tankudstyr). Senest blev Aalborg Industries opkøbt i 2010 og selskabet fungerer nu under navnet Alfa Laval Aalborg.

Kilder 

Gårdlund, Torsten, Ett världsföretag växer fram: Alfa Laval 100 år, del 1, Stockholm 1983.

Eksterne henvisninger 

 Officielle hjemmeside 

Fremstillingsvirksomheder fra Sverige
Selskaber noteret på NASDAQ OMX
Lund
Etableret i 1883
Christian Kjellerup Hansen

Christian Kjellerup Hansen, kendt som C.K. Hansen (13. juli 1813 i København – 1. juni 1868 sammesteds) var en dansk grosserer, grundlægger af firmaet C.K. Hansen og far til Olof og Johan Hansen.

Han var søn af høker, brændevinsbrænder Peter Hansen (1780-1814) og Ellen Rasmusdatter (1789-1853). C.K. Hansen blev efter sin konfirmation sat i lære i det dengang store handelshus J.P. Suhr & Co., hvor han fik gode muligheder for at sætte sig ind i handelen, især i datidens kulhandel. Efterhånden avancerede han på grund af gode evner til forvalter på firmaets kulplads, hvor Hansen især leverede kul til de forbisejlende skibe, der for en kort tid ankrede op på reden. Hansen fik således anledning til at få sig en række venner blandt de skibskaptajner, som han betjente. I februar 1856 løste C.K. Hansen grossererborgerskab og i juli begyndte han sin egen virksomhed, C.K. Hansen. I firmaets tidlige stade var det især beskæftiget med kulleverancer til såvel danske som fremmede skibe, men hurtigt fik C.K. Hansen blik for andre forretningsområder. Snart drev C.K. Hansen en væsentlig handel med salt, ligesom virksomheden også snart kom til at omfatte havariagentur og fragtforretning inden for hele Østersøområdet. Selskabet var også repræsentant for flere engelske assurance- og rederifirmaer. Slutteligt spillede firmaet C.K. Hansen en betydningsfuld rolle i dansk landbrugseksport som bindeled mellem Danmark og henholdsvis England og Østersølandene. Firmaet drev derimod i C.K. Hansens levetid ikke rederivirksomhed – det var en senere tilføjelse, som efterhånden kom til at blive den dominerende aktivitet.

C.K. Hansen var optaget af kunst, hvilket måske skyldes indflydelse fra den Suhrske familie. Han erhvervede sig i løbet af få år en betydelig malerisamling, som blev udvidet af sønnesønnen Johan Hansen, og i hans dannede og selskabelige hjem kom mange kunstnere, ikke mindst skuespillere fra Det Kongelige Teater. C.K. Hansen var konsul for hansestæderne, blev kgl. agent 1864 og Ridder af Dannebrog 1866.

Han blev gift 2. december 1836 i Sankt Petri Kirke med Cathrine Marie Pohls (18. januar 1814 i Schonberg i Mecklenburg – 31. august 1895 i København), datter af bagermester og rådmand Christian Heinrich Pohls (1782-1829) og Catharina Sophie Hein (1790-1843, gift 2. gang 1831 med bagermester Joachim Daniel Christoph Methling, 1796- 1876, gift 2. gang med Louise Sophie Elisabeth Kniep, 1810-1871).

C.K. Hansen blev begravet på Holmens Kirkegård, men senere flyttet til Vestre Kirkegård.

Der findes et litografi af I.W. Tegner & Kittendorff fra 1869, efter foto. Portrætmaleri af David Monies fra 1870. Tegning. Buste (graven), kopi (førhen hos firmaet C.K. Hansen). Fotografier af F.F. Petersen og Georg E. Hansen.

Kilder 
 C.K. Hansen i Dansk Biografisk Leksikon

Eksterne henvisninger 
 

Personer i Dansk Biografisk Leksikon
Grosserere fra Danmark
Riddere af Dannebrog
Personer fra København
Danskere i 1800-tallet
Kunstsamlere fra Danmark
Zebramangust

En zebramangust (Mungos mungo) er et rovdyr i desmerdyrfamilien. Dens primære føde består af biller og tusindben.

I modsætning til de fleste andre mangustarter lever zebramangusten i kolonier af 7 til 40 individer. De findes i hele Centralafrika og er ikke truede.

Referencer

Eksterne henvisninger 
 Fakta om zebramangusten, Zoo København  
 Beskrivelse af zebramangusten på Ree parks hjemmeside 
 Givskud Zoos beskrivelse af zebramangusten, samt film om dyret 

Desmerdyr
Manguster
Ryttere og hold i Giro d'Italia 2012

Liste over ryttere og hold i Giro d'Italia 2012

Noter

Eksterne henvisninger 
Startliste

2012
FA Cup 2011-12

FA Cup 2011-12 var den 131. udgave af den engelske fodboldturnering FA Cuppen , der dermed er verdens ældste. 761 klubber deltog i turneringen hvilket er ny rekord. Turneringen startede den 20. august 2011 med de første indledende kampe, og kulminerede lørdag den 5. maj 2012, da finalen blev afviklet på Wembley i London.

Kalender

Første runde

Anden runde

trejde Runde 

{{footballbox collapsible
| round = Replay
| dato = 18. januar 2012
| tid = 20:00
| hold1 = 'Wolverhampton Wanderers
| resultat = 0 – 1
| rapport = Rapport
| hold2 = Birmingham City
| mål1 = 
| mål2 = Elliott 
| stadion = Molineux Stadium, Wolverhampton
| tilskuere = 10,153
| dommer = Webb
| stack = yes
}}

 Fjerde runde 

 1/8-finaler 

 Kvartfinalerne 

 Semifinalerne 

 Finalen 

 Målscorer Pr. 5. maj, 2012.''.

Kilder 

Sæsoner i FA Cup
Engelsk fodbold i 2011-12
Ernst Immanuel Bekker

Ernst Immanuel Bekker (16. august 1827 i Berlin - 29. juni 1916) var en tysk jurist, søn af August Immanuel Bekker.

Bekker blev Dr. jur. i sin fødeby 1849, derefter officer, 1853 privatdocent, 1854 ekstraordinær professor i Halle a. S., 1857 ordentlig professor i Greifswald, 1874-1908 i Heidelberg, hvor han 1886 var prorektor ved universitetets 500-årige jubilæum. Bekker, der var elev af Vangerow og Savigny, tilhørte den historiske skole i retsvidenskaben og stod fjendtlig overfor alle naturretlige doktriner; hans mangesidige og betydningsfulde forfattervirksomhed er præget af overlegen kritisk sans, filologisk skoling og selvstændig, åndfuld tænkning. Foruden mindre arbejder over Plautus udgav Bekker blandt andet Die processualische Consumption im classischen römischen Recht (1853), Theorie des heutigen Deutschen Strafrechts I (1859), hvor han søger straffens retsgrund i den guddommelige befaling, Die Aktionen des römischen Privatrechts I-II (1877), Das Recht des Besitzes bei den Römern (1880), Über die Couponsprocesse der österreichischen Eisenbaugesellschaften und über die internationalen Schuldverschreibungen (1881), System des heutigen Pandektenrechts (I 1886, II 1889), Über den Streit der historischen und der filosofischen Rechtsschule (1886), Recht muss Recht bleiben (1896) og det mod Sohm rettede Grundbegriffe des Rechts und Misgriffe der Gesetzgebung (1910). Bekkers festgave Ernst und Scherz über unsere Wissenschaft (1892) var svar på Jherings Scherz und Ernst in der Jurisprudenz; i Heidelberger Professoren aus dem 19. Jahrhundert, I (1903) leverede Bekker i afsnittet Vier Pandektisten fintforstående karakteristikker af Heise, Thibaut, Vangerow og Windscheid. Bekker, der sammen med Theodor Muther udgav "Jahrbuch des gemeinen deutschen Rechts" (I-VI, 1857-63), var medudgiver af "Zeitschrift der Savigny-Stiftung für Rechtsgeschichte", hvori han har skrevet en mængde fortrinlige afhandlinger; tilligemed Otto Fischer udgav han i en årrække Beiträge zur Erläuterung und Beurtheilung des Entwurfes eines bürgerlichen Gesetzbuches für das Deutsche Reich. Bekker er forfatter af den anonyme bog Die deutschen Hochschulen. Allerlei was da ist und was da sein sollte. Von einem deutschen Professor (1869).

Kilder 

 

Jurister fra Tyskland
Ansatte ved Greifswalds Universitet
Ansatte ved Heidelbergs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Berlin
Salmonsens
Immanuel Bekker

August Immanuel Bekker (født 21. maj 1785 i Berlin, død 7. juni 1871) var en tysk klassisk filolog, far til Ernst Immanuel Bekker.

Bekker, der var discipel af F.A. Wolf, var fra 1810 professor ved Universitetet i Berlin. Ved talrige rejser i Frankrig, Italien, England og Tyskland samlede Bekker et rigt håndskriftligt materiale, som han benyttede til nye recensioner af de græske forfattere. 

De betydeligste af disse er: Anecdota graeca, Herodot, Platon, Thukydid, de attiske talere, scholierne til Iliaden, Aristofanes, Aristoteles og Homer (2. udgave med indsat digamma). Medens Bekkers materialsamling ikke altid var pålidelig, sikrer hans kritiske evne ham en blivende plads blandt filologiens store.

Kilder 

 

Klassiske filologer
Filologer fra Tyskland
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1700-tallet
Tyskere i 1800-tallet
Personer fra Berlin
Salmonsens
Heinrich Degenkolb

Carl Heinrich Degenkolb (født 25. oktober 1832 i Eilenburg, død 2. september 1909 i Thusis) var en tysk retslærd.

Degenkolb blev 1861 privatdocent, 1869 ekstraordinær professor i Berlin, samme år ordinær professor i Freiburg i. B., 1872 i Tübingen, 1893-1904 i Leipzig. Degenkolb, der var elev af Friedrich Ludwig Keller, debuterede som retshistoriker – Die Lex Hieronica und das Pfändungsrecht der Steuerpächter (1861), Platzrecht und Miethe (1867) og andre arbjede -, men viede senere væsentligt processen sin selvstændige, klare og skarpe forskning. 

Af hans herhenhørende i øvrigt ret sparsomme produktion skal fremhæves: Einlassungszwang und Urteilsnorm (1877), Das Anerkenntnisurteil (1902), Beiträge zum Zivilprozess (1905) og Die Lehre vom Prozessrechtsverhältnis (1908). 1881, 1894 og 1895 skrev Degenkolb sympatiske biografier af Karl Georg Bruns, Johannes Emil Kuntze og Gustav Hartmann. 1879-93 var han medudgiver af "Archiv für die Civilistische Praxis".

Kilder 

 

Jurister fra Tyskland
Retshistorikere fra Tyskland
Ansatte ved Humboldt-Universität zu Berlin
Ansatte ved Freiburgs Universitet
Ansatte ved Tübingens Universitet
Ansatte ved Leipzigs Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Salmonsens
Ludwig Mitteis

Ludwig Mitteis (født 17. marts 1859 i Laibach, Krain, død 26. december 1921 i Leipzig) var en østrigsk retslærd. Han var far til Heinrich Mitteis.

Mitteis virkede først som praktisk jurist, blev 1885 privatdocent i Wien, 1887 ekstraordinær professor i Prag, 1895 ordentlig professor i Wien, 1899 i Leipzig. Han debuterede som dogmatiker — Die Lehre von der Stellvertretung nach römischem Recht mit Berücksichtigung des österreichischen Rechtes (1885) og Die Individualisirung der Obligation. Civilistische Studie (1886) —, men har navnlig på retshistoriens område brudt vej; hans herhenhørende værker indleder en ny æra i studiet af romerretten og stiller ham ved siden af fortidens største romanister; på papyrusforskningens felter var Mitteis den førende.

Af fremragende betydning er Mitteis’ hovedværk Reichsrecht und Volksrecht in den östlichen Provinzen des römischen Kaiserreichs. Mit Beiträgen zur Kenntniss des griechischen Rechts und der spätrömischen Rechtsentwicklung (1891) og Römisches Privatrecht bis auf die Zeit Diokletians. Erster Band: Grundbegriffe und Lehre von den Juristischen Personen (1908, Bindings "Handbuch"), hvortil foruden en mængde fortrinlige afhandlinger i "Zeitschrift der Savigny-Stiftung fur Rechtsgeschichte", af hvis romanistiske Afdeling Mitteis. var hovedredaktør, Grünhuts tidsskrift, Jherings "Jahrbücher", af hvilke han var medudgiver, "Deutsche Juristen-Zeitung" og andre, sluttede sig en række større og mindre Skrifter.

Nævnes kan Erinnerung an Adolph Exner (1894), Zur Geschichte der Erbpacht im Altertum (1901), Zwei Fragen aus dem bürgerlichen Recht (1905), Über die neue Handschriften des syrisch-römischen Rechtsbuchs (1905), Der Entwurf einer Novelle zum allgemeinen bürgerlichen Gesetzbuch (1908), Emil Strohal 1844—1914 (1914), Aus römischem und bürgerlichem Recht (1917) og Antike Rechtsgeschichte und romanistisches Rechtsstudium (1917), alle udmærkede ved sjælden selvstændighed, skarpsind og tankedybde og vidnende om en ualmindelig juridisk og historisk viden samt filologisk nøjagtighed.

Af Mitteis grundlæggende arbejder på papyrusforskningens område skal, foruden afhandlinger i "Hermes" og andre, fremhæves foredraget Aus den griechischen Papyrusurkunden (1900), Griechische Urkunden der Papyrussammlungen zu Leipzig. I. Mit Beiträgen von Ulrich Wilcken (1906) og hans og Ulrich Wilckens Grundzüge und Chrestomathie der Papyrusurkunde (I—II 1912). Som ivrig interpolationsforsker organiserede Mitteis en interpolationssamling i Leipzig. Under medvirkning af E.I. Bekker udgav Mitteis sammen med J.A.A. Partsch og Ernst Rabel Romanistische Beiträge zur Rechtsgeschichte (1. og 3. hefte 1916 og 1919).

Kilder 
 

Jurister fra Østrig
Retshistorikere fra Østrig
Papyrologer
Ansatte ved Prags Universitet
Ansatte ved Wiens Universitet
Ansatte ved Leipzigs Universitet
Faglitterære forfattere fra Østrig
Tysksprogede forfattere
Østrigere i 1800-tallet
Østrigere i 1900-tallet
Personer fra Ljubljana
Salmonsens
Professorer fra Østrig
Française des Jeux

Française des Jeux (FDJ) er Frankrigs nationale lotteri-virksomhed. Den blev etableret i 1976 i Paris. Virksomheden har indtil 2018 været ejet af den franske stat, men i 2018 påbegyndes en privatiseringsproces, hvor virksomheden blev børsnoteret og 50 % blev frasolgt.
Foruden lotterier udbydes spil som eksempelvis sportsbetting.

Virksomheden er navnesponsor for cykelholdene  (mænd) og  (kvinder).

Referencer 

Virksomheder fra Frankrig
Gamblingvirksomheder
Konstruktivisme (kunst)

Konstruktivisme er en kunstform, der beskæftiger sig med nonfigurative geometriske former. Historisk set har konstruktivisme rod i 1910'ernes Rusland, hvor maleren Kazimir Malevitj begyndte at eksperimentere med simple geometriske former gennem sin suprematisme.

Konstruktivisme bygger på ideen om, at de simple geometriske former er en objektiv virkelighed i sig selv. Formålet er altså ikke at afbillede naturen men at undersøge de mest basale elementer i billedkunsten selv. 

Konstruktivismen har inspireret og været forløberen for mange kunstnergrupper og stilarter. Af disse kan nævnes den hollandske gruppe De Stijl og den tyske gruppe Bauhaus. Den var også inspirationskilde for konkret kunsten og postkonstruktivismen i Sovjetunionen er en videreudvikling af den klassiske strukturalisme. 

Derudover kan konstruktivismen også nævnes som den første form af minimalistisk billedkunst.

Eksempler på kunstnere
Naum Gabo 
Katarzyna Kobro
El Lisitskij 
Kazimir Malevitj
László Moholy-Nagy – (1895–1946)
Antoine Pevsner
Aleksandr Rodtjenko 
Kurt Schwitters – (1887–1948)
Vladimir Tatlin 

Stilperioder